b'\n_START_ARTICLE_\nGabardiini\n_START_PARAGRAPH_\nGabardiini on erityinen toimikassidoksisen kankaan kudos, jossa kuteet ovat kaksi kertaa tihe\xc3\xa4mm\xc3\xa4ss\xc3\xa4 kuin loimet. Kuteen ja loimen risteyskohdat muodostavat kankaalle tunnusomaisia vinoja rivej\xc3\xa4. Gabardiini on hyvin kest\xc3\xa4v\xc3\xa4\xc3\xa4 kangasta. Sek\xc3\xa4 puuvillasta, pellavasta ett\xc3\xa4 villasta kudotaan gabardiinia. Sit\xc3\xa4 k\xc3\xa4ytet\xc3\xa4\xc3\xa4n muun muassa puvuissa, housuissa ja verhoilukankaissa. _NEWLINE_Gabardiini on saanut nimens\xc3\xa4 gaberdiiniviitasta, vy\xc3\xb6t\xc3\xa4r\xc3\xb6lt\xc3\xa4 sidottavasta l\xc3\xb6ys\xc3\xa4st\xc3\xa4 p\xc3\xa4\xc3\xa4llysvaatteesta, jota muun muassa pyhiinvaeltajat suosivat keskiajalla. Kankaan keksi vuonna 1880 Thomas Burberry, joka my\xc3\xb6s patentoi sen vuonna 1888 ja teki siit\xc3\xa4 tavaramerkin vuonna 1902.'